El Conservatori de Llíria obri el nou curs amb la commemoració del seu 25 aniversari
27 de octubre de 2017

El Conservatori Professional de Música de Llíria ha celebrat l'acte d'obertura del nou curs 2017-2018, que estarà marcat per un aniversari molt especial, la commemoració dels 25 anys de la posada en marxa del centre, durant el qual s'han format centenars de jóvens músics.

D'esta manera, en el marc d'esta celebració durant l'exercici acadèmic que ara s'inicia, l'acte ha comptat amb la ponència principal del mestre José Miguel Micó. El músic i director edetà està distingit amb condecoració de l'Orde al Mèrit Civil, concedida pels Reis d'Espanya, i la Medalla de la Ciutat de Llíria.

Així mateix, l'acte ha comptat amb la presència de l'alcalde Manolo Civera, el director territorial de Presidència de la Generalitat Valenciana, Francisco Molina, i el director del centre, José Alcaide.

El cor i la banda del Conservatori han posat la nota musical a l'acte, en el que també s'han entregat els premis professionals de l'últim curs als alumnes guardonats.